cyanic-selkie/wikianc huggingface dataset:
GP2-kausi 2005
Mestaruuspisteet
Pisteet jaettiin lauantain pitkän kilpailun 8 parhaan joukkoon sijoittuneille kuljettajille ja 6 parhaalle sprinttikisassa. Lauantain pitkään kilpailuun paalupaikalle ajanut kuljettaja palkittiin 2 pisteellä. Nopeimman kierroksen ajanut kuljettaja sai 2 ylimääräistä pistettä. Sprinttikisaan paalupaikan ottanut kuljettaja ei saanut ylimääräisiä pisteitä.
Kärtsy Hatakka
Kärtsy Hatakka (oik. Kari Arvo Ilari Hatakka, s. 17. joulukuuta 1967) on suomalainen muusikko. Vuonna 1986 hän perusti Waltari-yhtyeen, jonka laulajana ja säveltäjänä hänet tunnetaan. Kärtsy sekä Waltari ovat olleet mukana toteuttamassa monia laajamittaisia projekteja: muun muassa Jorma Uotisen koreografiaan sävellettyä musiikkiteosta “Evankeliumi”, jota esitettiin yhdessä Kansallisbaletin ja Sibelius-lukion sinfoniaorkesterin sekä kuoron kanssa Kansallisoopperassa. Lisäksi hän on ollut tekemässä Helsingin Juhlaviikoille vuonna 1995 tilaustyönä Avanti! -sinfoniaorkesterin kanssa toteutettua sävelteosta “Yeah! Yeah! Die! Die! Death Metal Symphony In Deep C”. Hatakka on tuottanut musiikkia myös videopeleihin Max Payne ja Max Payne 2: The Fall of Max Payne. Jälkimmäisen osan teemamusiikki voitti Game Audio Network Guildin ”Best Original Instrumental Song” -palkinnon Yhdysvalloissa vuonna 2004.
Psykososiaalinen lyhytkasvuisuus
Peter Pan -kirjojen kirjoittajan J. M. Barrien on yleisesti uskottu kärsineen psykososiaalisesta lyhytkasvuisuudesta.
Tunturipoimulehti
Tunturipoimulehti (Alchemilla alpina) on ruusukasvien heimoon kuuluva tunturikasvi.
Marja Tiura
Kritiikki
Eduskuntakaudella 2007–2011 Tiura oli julkisen keskustelun ja kritiikin kohteena toisaalta nk. vaalirahakohuun liittyen, toisaalta eduskuntaryhmän vaihtoon liittyneiden huhujen yhteydessä.
Relapse
Relapse voi tarkoittaa ainakin seuraavia:
Tatra T18
Teknisiä tietoja
Miehistöön kuului 3–5 henkilöä. Resiina oli kaksiakselinen ja sen akseliväli oli 1 500 mm. Moottorina oli Tatra T12:sta peräisin oleva pieni, kaksisylinterinen, ilmajäähdytteinen bokserimoottori. Vaihteita oli kaksi eteen ja kaksi taakse. Veto välittyi ketjun avulla kummallekin akselille. Niittaamalla koottu kori oli jousitettu kierrejousin. Sivuissa oli 5 mm ja pohjassa 8 mm:n paksuinen panssarointi. Päässä oli kytkin junanvaunuun kytkemistä varten. Resiinassa oli erityinen mekanismi jonka avulla sen sai siirrettyä miehistön voimin toisille samansuuntaisille raiteille; järjestelmään kuului moottorin alla ollut ruuvattava tunkki, sivuilla olleet, normaalisti astinlautojen virkaa toimittaneet kiskot sekä kääntölaite.
Mandé
Mandé on maalaiskunta Koulikoron alueen Katin piirissä Malissa. Sen keskuskylä Ouezzindougou sijaitsee Nigerjoen oikealla rannalla 15 kilometriä Bamakosta lounaaseen. Kunnassa on 57 300 ja keskuskylässä 5 400 asukasta (vuonna 2009).
Douron alue
thumb|Douro Portugalin kartalla Douro on samannimisen joen mukaan nimetty Região Norten ala-alue Portugalissa. Sen pinta-ala on 4 114 km² ja väkiluku noin 205 902 (2011 ). Suurimmat kaupungit on Vila Real, Lamego ja Régua.
Georg Wilhelm Friedrich Hegel
Elämä
Hegel sai koulutuksensa luterilaisessa Tübinger Stiftin seminaarissa Württembergissä. Siellä hän tapasi tulevan filosofin Friedrich Schellingin ja runoilija Friedrich Hölderlinin. Näitä kolmea yhdisti vastenmielisyys seminaarin rajoittavaa ympäristöä kohtaan, ja he ystävystyivät ja vaikuttivat kaikki toistensa ajatuksiin. He seurasivat yhdessä Ranskan suuren vallankumouksen taittumista ja omaksuivat Immanuel Kantin idealistisen filosofian kritiikin. Aluksi Hölderlin ja Schelling olivat ne, jotka uppoutuivat teoreettisiin väittelyihin kantilaisesta filosofiasta. Hegelin kiinnostus tuli myöhemmin, sen jälkeen kun hänen omat pyrkimyksensä työstää Kantin inspiroima populaarifilosofia olivat ajautuneet umpikujaan. Hänen aikomuksenaan oli ollut muiden populaarifilosofien tapaan esitellä ja käsitellä aikansa kysymyksiä ja edistää näin valistuksen arvoja. Suurin osa populaarifilosofeista oli saanut vaikutteita englantilaisilta tai skottilaisilta ajattelijoilta, kuten Lockelta ja Reidiltä; Hegel halusi ”täydellistää” Kantin kriittisen filosofian samaan tyyliin. Tübingenissä hän suhtautui skeptisesti niihin hyvin teoreettisiin ja teknisiin keskusteluihin, joihin Hölderlin ja Schelling ottivat osaa. Vasta vuonna 1800 Hegel myönsi tarpeen selvittää kantilaisen järjestelmän ongelmat, ennen kuin voitiin toivoa sen soveltamista käytäntöön.
Estetiikka
Ihminen on Hegelin mukaan kykenemätön jäljittelemään todellisuutta täydellisesti. Jos mimesis olisi taiteen päämäärä, taiteen paremmuus johtuisi jäljitelmän onnistumisesta, eikä kauneudella olisi enää merkitystä. Taidetta tuli siis Hegelin mukaan tarkastella pelkästään sen kauneuden vuoksi. Kaunis on idean aistittavaa ilmenemistä.
Tiliote tositteena
Tiliote tositteena
Samaan aikaan Suomessa kehitettiin pankkiviivakoodi, joka mahdollisti paperilla olevien maksutietojen optisen luvun ilman näppäilyä. Internet-tekniikan kehittyessä maksuliikenne siirtyi nettiin. Pankit lähettävät tiliotteet aamuyöstä yrityksille, jotka siirtävät tiedot omiin järjestelmiin, hoitavat reskontrat automaattisesti ja kirjaavat tiliotetiedot pääkirjanpitoon. Näin kirjanpito on joka aamu ennen työpäivän alkua ajan tasalla. Uudistus vähensi pankeissa työvoiman tarvetta merkittävästi kun suuri osa back office -työstä jäi kokonaan pois. Myös yrityksissä työmäärät vähenivät rajusti. Esimerkiksi suuri suomalainen osuuskunta työllisti ennen TITOa neljä henkilöä käsittelemässä tiliotteita ja maksutapahtumia. Uudistuksen jälkeen työhön riitti yksi puolipäiväinen henkilö.
Johannes Alaranta
Talvi- ja jatkosota
thumb|250px|Sotavankeja käskynjaolla Talvisodassa hän toimi joukkueenjohtajana Talouskoulussa, osallistuen Taipaleen taisteluun. sotien välisen ajan hän toimi komppanianvääpelinä 7. prikaatin 2. pataljoonassa. Jatkosodassa hän toimi Jalkaväkirykmentti 28:ssa joukkueenjohtajana ja osallistui Tyrjän ja Ristilahden taisteluihin. Hän haavoittui Kojolanjärvellä 24. helmikuuta 1942. Haavoista parannuttuaan hänet komennettiin joukkueenjohtajaksi jalkaväenkoulutuskeskus 19:ään. Koulutuskeskuksesta hänet siirrettiin työleirin päälliköksi Sotavankileiri 6:een, jossa hän toimi vuodet 1942–1944. Sotavankileiri 1:n päällikkönä hän toimi vuonna 1944.
Sofitel
Historia
Sofitel perustettiin vuonna 1964. Sen ensimmäinen hotelli avattiin Strasbourgissa Ranskan Alsacessa. Vuonna 1974 Sofitel laajeni Yhdysvaltoihin avaamalla hotellin Minneapolisissa. Hotelliketjusta tuli osa Accor-konsernia vuonna 1997.
Tim Kelly
Kelly oli vuosina 1993–1996 naimisissa Sarah Nortonin kanssa. Hänen uransa ja elämänsä katkaisi kohtalokas auto-onnettomuus Arizonassa 1998. Hänen vakituinen asumuksensa sijaitsi siihen aikaan Hendersonissa, Nevadan osavaltiossa.
Kellyn korvaajaksi Slaughterissa valittiin Jeff Blando.
Yilanin piirikunta
Historia
Taiwanin kuuluessa Japanin imperiumiin (1895–1945) Yilanin alueella kehittyi oma kreolikieli, jota käyttivät mm. atayalit, joiden oman äidinkielen käytön japanilaiset siirtomaaisännät olivat kieltäneet japanilaistaakseen koko Taiwanin. Yilanin kreolijapania puhutaan piirikunnassa vielä tänäkin päivänä, joskin vähäisissä määrin. Siirtomaahistorian vuoksi myös monet yilanilaiset vanhukset osaavat edelleen myös sujuvaa japania. Japanin siirtomaa-aikana piirikunnan virallinen nimi oli Giran.
Rämevenhokas
Levinneisyys ja lentoaika
Lajin levinneisyys ulottuu Pohjois-Espanjasta ja Britteinsaarilta suureen osaan Keski- ja Pohjois-Eurooppaa. Etelämpää se puuttuu suurilta alueilta. Idässä lajia tavataan Venäjän kaukoitään ja Japaniin asti. Suomessa rämevenhokasta tavataan yleisenä, joskin harvalukuisena koko maan etelä ja keskiosissa pohjoisimpien havaintojen ollessa Kokkola-Kajaani-linjalta. Se lentää yhtenä sukupolvena heinäkuun alusta elokuulle. Lennon huippu on heinäkuun puolivälissä.
Ulkomaisia fantasiakirjailijoita 2
Ulkomaisia fantasiakirjailijoita 2 on BTJ:n vuonna 2009 julkaisema hakuteos. Teos sisältää artikkeleita fantasiakirjailijoista, joiden suomentaminen on alkanut 2000-luvulla. Teoksen ovat kirjoittaneet Toni Jerrman, Vesa Sisättö ja Jukka Halme.
Elia (metropoliitta)
Valinta piispaksi
Elia vihittiin piispaksi Oulussa 11.1.2015. Vihkimyksen toimitti arkkipiispa Leo, ja häntä avustivat kaikki muut suomalaiset piispat: Ambrosius, Panteleimon ja Arseni.
Kristuksen kirkko, jolla on Elian sanoma
Kristuksen kirkko, jolla on Elian sanoma (engl. The Church of Christ – ‚The Church With The Elijah Message) on eräs myöhempien aikojen pyhien liikkeeseen kuuluva uskonnollinen yhteisö. Se on eronnut Kristuksen kirkko (temppelin paikka) -yhteisöstä. Sen uskonnäkemykset perustuvat Raamattuun, Nefiläisten kertomukseen, joka on liikkeessä käytetty nimi Mormonin kirjasta sekä 117 sanomaan (engl. Messages), jotka ylösnousseen Johannes kastajan kerrotaan tuoneen vuosina 1927–1994 enkelin hahmossa liikkeen perustajalle Otto Fettingille (1871–1933) ja hänen seuraajalleen W. A. Dravesille (1912–1994). Johannes kastajan kerrotaan tällöin ilmestyneen Vanhan testamentin profeetta Elian hahmossa ja voimassa. Tämän takia hänen antamiaan sanomia kutsutaan Elian sanomiksi.
Pääerot muihin kristillisiin kirkkoihin
Raamatun lisäksi katsotaan olevan myös muita kanonisia pyhiä kirjoituksia. Nefiläisten kertomuksen lisäksi kirkko tunnustaa 117 sanomaa, jotka ylösnousseen Johannes kastajan kerrotaan antaneen kirkolle profeetta Elian hahmossa. Nämä on julkaistu nimellä "Herran sana" (engl. "The Word of the Lord"). 30 ensimmäistä sanomaa otti vastaan vuodesta 1927 vuoteen 1933 apostoli Otto Fetting. Hänen kuolemansa jälkeen apostoli W. A. Draves otti vastaan sanomia vuodesta 1937 aina vuoteen 1994. Hänen kuolemansa jälkeen Johannes kastaja ei enää ole ilmestynyt, mutta kirkko odottaa uusia ilmestyksiä.
Kirkon opin mukaan Jumala lähetti taivaaseen nousseen profeetta Elian Malakian kirjan lupauksen mukaan (Malakia 3:1-4) maan päälle valmistamaan Jeesuksen Kristuksen tulemista maan päälle (vrt. Luukas 17:10-13). Tämän esikuvan mukaan Jumala on kirkon opetuksen mukaan lähettänyt Elian maan päälle toisen kerran valmistamaan Jeesuksen Kristuksen toista tulemista. Ylösnousseen Johannes kastajan 117 vierailua Fettingin ja Dravesin luo olivat osa tätä valmistustyötä, samoin kuin kirkon odottamat tulevatkin vierailut.
Johannes kastajan kerrotaan sanelleen sanomat vastaanottajille sanasta sanaan englanniksi. Nykyään sanomat on käännetty esimerkiksi ranskaksi ja puolaksi.
Eksergia
Eksergia ( 'pois' + ergia 'työ') on energian työhön kykenevä osuus. Anergia taas on työhön kykenemätön osuus. Nimen käsitteelle esitti Zoran Rant vuonna 1956, mutta käsitteen kehitti J. Willard Gibbs vuonna 1873. Eksergian synonyymejä ovat mm. ekserginen energia, hyödynnettävissä oleva energia, käyttökelpoinen työ, maksimi- tai minimityö, palautuva työ ja ideaalinen työ.
Koreografia
Musiikista poiketen tanssin notaatiotekniikat eivät ole juurikaan koreografian teossa käytössä, vaan niitä hyödynnetään lähinnä tanssien muistiin kirjoittamisessa, nykyään videotallenteiden apuna. Vain harvat koreografit tai tanssijat hallitsevat tanssinotaatiota. Perinteisin tapa suunnitella koreografiaa lienee miettiä kunkin tanssijan liikkeet askel askeleelta – joko etukäteen tai tanssijoiden kanssa yhteistyössä harjoitussalissa. Muitakin koreografisia tekniikoita on olemassa ja niitä on kehitetty erityisesti nykytanssin piirissä. Tällaisia ovat muun muassa improvisaatio ja erilaiset sattumaan perustuvat menetelmät.
Salaisuuksia, joita yksinäiset huutaa unissaan
Albumilta julkaistiin kuusi singleä, ensimmäisenä FC Venus -elokuvan tunnusmusiikkina soinut ”Kii”, toisena albumin avausraita ”Kukkakaupan kulmalla”, kolmas single ”Enkelten kaupunki” oli Ylen Hyvä -keräyksen tunnusmusiikki vuonna 2006, neljäntenä singlenä radioille lähettiin albumin ehkä suurin hitti ”Kaksi kauneinta”, viidentenä ”Piiloon” ja viimeisenä ”Vanha kaunis mies”, jonka singlellä mukana myös vaihtoehtoinen versio kappaleesta.
Larry Carlton
Soolotuotanto
Viime aikoina Carlton on tehnyt erilaisia vierailuesiintymisiä, keikkaillut Fourplay-yhtyeen kanssa sekä julkaissut muutaman uuden albumin. Akustinen Deep Into It (2001), vahvasti jazz-blues-vaikutteinen levy Sapphire Blue (2003) ja Firewire (2005), joka on hänen rankin albuminsa.
Kallislahden rautatieasema
Kallislahden rautatieasema on lakkautettu rautatieliikennepaikka Huutokoski–Parikkala-radalla Savonlinnassa.
Juri Krimarenko
Helsingin kilpailussa ruotsalainen ennakkosuosikki, olympiavoittaja Stefan Holm jäi tulokseen 229. Tasaisessa kilpailussa kahdeksan miestä pudotti toistamiseen korkeudesta 232, peräti 23 kertaa peräkkäin. Viimeisenä hyppyvuorossa ollut Krimarenko, kilpailun tuntemattomin hyppääjä, kuitenkin ainoana pääsi yli kolmannella yrittämällään ja voitti näin maailmanmestaruuden.
Ahvenjärvi (Jämsä, Vedenpää)
Ahvenjärvi on Keski-Suomessa Jämsässä Vedenpään kylän lähellä sijaitseva järvi, joka kuuluu Kokemäenjoen vesistöön.
Ristiina
1600-luku
Vuonna 1608 alkoi Ristiinassa läänitysaika. Aluksi osa Ristiinan taloista kuului Menschik/Mentzer Baranoffin läänityksen alaisuuteen. Hänen kuoltuaan 1625 läänitys periytyi hänen pojalleen, majuri, myöhemmin eversti, maaneuvos Klaus Johan Baranoffille. Tämän hallussa läänitys oli Ristiinan perustamisen aikoina.
1700-luvulta 1900-luvulle
Kustaa III:n sodan aikaan Ristiinaan perustettiin laivastoasema. Kyyrön taistelu sekä Järvenpään ja Liiansaaren kylissä tapahtuneet vihollisuudet kuuluvat tuon ajan sotamuistoihin. Kustaan sodan ja ensimmäisen maailmansodan aikaisia vallituksia on Ristiinan eteläosassa, valtakunnan itärajan tuntumassa.
Pellos
Pellosniemessä toimi aikaisemmin Koskenahon höyrysaha. Saha lopetti toimintansa vuonna 1939.
Griko
Griko on nykykreikan murre, jota puhutaan Italiassa historiallisen Suur-Kreikan (Magna Graecia) alueella. Sen puhujat ovat Italian kreikkalaisia.
Kielinäyte
Kreikka
Jarygin-pistooli
Jarygin-pistooli (, Pistolet Jarygina), myös nimillä Jarygin PJa ja MP-443 Gratš, on Venäjän armeijan nykyinen palveluspistooli. Ase kehitettiin Venäjän puolustusministeriön tilauksesta, ja se on tarkoitettu korvaamaan Makarov PM palvelusaseena. Se on lyhytrekyyliperiaatteella toimiva itselataava pistooli, jonka lippaaseen mahtuu 18 patruunaa. Aseen lukko on kaksitoiminen perinteisen Browningin mallin mukaisesti. Iskuri on esillä, sen voi virittää tai virityksen voi purkaa käsin. Vaikka kahvalevyt ovat polymeerimuovia, ase on pääosin valmistettu metallista: piippu on ruostumatonta terästä sekä runko ja luisti hiiliterästä.
Ase on nimetty suunnittelijansa Vladimir Jaryginin mukaan. Jarygin on aiemmin suunnitellut mm. urheiluaseita. Kymmenvuotisen kehittelyjakson aikana ase tunnettiin lisänimellä "Gratš" (Грач = torni). Nimi MP-443 Gratš säilyi kansainväliseen käyttöön.
Tantalidit
Tantalidit viittaavat kreikkalaisessa mytologiassa Tantaloksen jälkeläisiin. Tantaloksen rikottua jumalia vastaan sai hänen sukukuntansa kärsiä aina viidenteen sukupolveen asti pitkästä ketjusta väkivaltaa, rikoksia ja onnettomuuksia.
Leppävenhokas
Levinneisyys ja lentoaika
Leppävenhokas on levinnyt laajalle, ja sitä tavataan Länsi-Euroopasta Keski- ja Etelä-Euroopan poikki Etelä-Skandinaviaan, Baltiaan ja Venäjän poikki Japaniin. Suomessa sitä tavataan etelä- ja keskiosissa suunnilleen Pori–Kuopio-linjalle. Perhonen lentää toukokuun alkupuolelta kesäkuulle.
Merililjat
Merililjat käyttävät ravinnokseen 50–400 mikrometrin kokoisia hiukkasia: yksisoluisia eliöitä, selkärangattomien toukkia, pieniä äyriäisiä ja detritus-hiukkasia.
Antiikin Akhaia
Arkaainen ja klassinen kausi
pienoiskuva|[[Heliken kaivauksia.]] Vanha Akhaian liitto oli hyvin löyhä ja luonteeltaan lähinnä uskonnollinen. Kukin kaupunki oli itsenäinen, mutta niillä oli yhteiset kulttitoimitukset ja juhlat, joissa sovittiin yhteisistä asioista sekä soviteltiin kiistat. Herodotoksen aikana Akhaian kaksitoista kaupunkia olivat Pellene, Aigeira, Aigai, Bura, Helike, Aigion, Rhypai eli Rhypes, Patrai, Farai eli Fareis, Olenos, Dyme ja Tritaia eli Tritaieis. Sama luettelo esiintyy myöhemmin Strabonilla. Polybioksen luettelosta käy kuitenkin ilmi, että Leontion ja Keryneia korvasivat myöhemmin Rhypain ja Aigain, jotka olivat autioituneet. Pausaniaalla esiintyvät sekä Rhypai että Aigai, ja Patrain tilalla on Keryneia. Polybios on tässä kuitenkin uskottavampi lähde.
Akhaian liiton uudelleenperustaminen
Liitolla oli myös sihteeri sekä kymmenen demiurgia, jotka muodostivat eräänlaisen pysyvän komitean, ja joiden lukumäärä oli todennäköisesti alun perin tarkoitettu vastaamaan liiton jäsenkaupunkien määrää. Demiurgien lukumäärää ei kuitenkaan kasvatettu, kun liittoon otettiin uusia jäseniä.
Into Auer
Sisällissodassa
Auer kävi rintamalla ainakin Raudussa huhtikuun alkupuolella, mutta ei liene osallistunut taistelutehtäviin. Tuolloin hänet oli ylennetty vääpeliksi.
Sotilasura sisällissodan jälkeen
Heinäkuussa 1918 Auer ylennettiin reserviluutnantiksi ja komennettiin kolmannen divisioonan adjutantiksi. Seurasi tehtävä III rajavartiopataljoonan vt. komentajana. Nousu sotilasarvossa oli huikea, muttei poikkeusoloissa erikoislaatuinen: sotamiehestä luutnantiksi viidessä kuukaudessa.
Kalterijääkärien kronikoitsija
Auerin ura sanomalehtimiehenä päättyi Mäntsälän kapinaan. Senaikaisista paineista palautuminen koetteli häntä henkisesti. Lisäksi toiminta ILP:ssä kapinan aikana turmeli hänen suhteitaan entisiin tukijoihinsa; hänestä tuli Turpeisen sanoin eräs "Mäntsälän kevään marttyyri".
Into Auerin tragediat ja kohtelu
Auerin kevään 1945 sairaalapassitukselle ei elämäkerran kirjoittajan mukaan ollut todellista lääketieteellistä syytä, vaan kyse oli mielipidevainosta. Kalterijääkärien keskuudessa ainakin Väinö Lindén arvosteli päätöstä, tosin vasta Auerin kuoleman jälkeen.
Justin Gatlin
Juoksu-ura
Vuonna 2006 Gatlin juoksi Yhdysvaltain mestaruuskilpailuissa, jossa hän voitti 100 metrin juoksun. Hän juoksi kilpailun tietoisena, että oli antanut muutamaa kuukautta aikaisemmin positiivisen dopingnäytteen.
Humboldt-yliopisto
Humboldt-yliopistossa ovat vaikuttaneet monet Saksan tärkeimmistä ajattelijoista. Yliopiston opettajia tai kasvatteja olivat muun muassa fyysikot Albert Einstein ja Max Planck, filosofi G. W. F. Hegel, oikeustieteilijä Friedrich Karl von Savigny, rautakanslerina tunnettu Otto von Bismarck, marxilaisen teorian luojat Karl Marx ja Friedrich Engels, antiikintutkija Theodor Mommsen ja runoilija Heinrich Heine. 29 Nobel-palkittua henkilöä on tehnyt osan tieteellisestä työstään Humboldt-yliopistossa.
Nykypäivä
Humboldt-yliopistossa oli vuonna 2005 runsaat 38 000 opiskelijaa, joista noin 15 prosenttia oli ulkomaalaisia – vertailun vuoksi Helsingin yliopistolla oli suunnilleen yhtä paljon opiskelijoita, mutta ulkomaalaisten osuus oli vain noin kolme prosenttia. Opiskelijamäärä on ollut vahvassa kasvussa jälleenyhdistymisen jälkeen.
Tiedekunnat
Nykyisessä Humboldt-yliopistossa on 11 tiedekuntaa sekä useita erillislaitoksia.
Rakennukset
Suurin osa yliopiston yli 300 toimipisteestä sijaitsee keskustassa, mutta luonnontieteet on keskitetty Adlershofin kampukselle Kaakkois-Berliiniin.
Katso myös
Berliinin muut yliopistot:
Belemniitit
Belemniitit (Belemnoidea) olivat trias-, jura- ja liitukauden pääjalkaisiin kuuluneita nilviäisiä. Belemniitit kuuluivat varsinaisiin (kaksikiduksisiin) mustekaloihin, joilla ei ollut ulkoista kuorta vaan sisäinen tukiranka. Kynän kärkeä muistuttavat sisäiset kuoret ovat säilyneet hyvin fossiiliaineistoissa; niitä kutsutaan myös ukonnuoliksi. Belemniiteillä oli kymmenen erilaistumatonta lonkeroa.
Ammoniitit
pienoiskuva|Halkaistusta ammoniitista nähdään sen kuoren väliseinät ja kammiot. Ammoniitit olivat nilviäisten pääjaksoon ja siinä pääjalkaisten luokkaan luettuja muinaisia merieläimiä, joiden lähimpiä nykysukulaisia lienevät helmiveneet. Ammoniiteillä oli spiraalimainen hieman pässinsarvea muistuttava kuori, ja ne ovat säilyneet hyvin fossiilikerrostumissa.
Caitlin De Ville
Vuodesta 2019 alkaen De Ville on toiminut suomalaisyhtyeen Turisasin live-esiintyjänä. Reflections of Darknessin tekemässä haastattelussa De Ville on maininnut kiinnostuneensa sähköviulun soittamisesta sen jälkeen kun hän näki yhdeksänvuotiaana tuntemattoman tyypin soittamassa sitä televisiossa.
Palsinajärvi
Palsinajärvi on Keski-Suomessa Jämsässä Palsinan kylän lähellä sijaitseva järvi, joka kuuluu Kokemäenjoen vesistöön.
Rick Parfitt
Parfitt on kirjoittanut useita Status Quon hittejä, kuten "Whatever You Want", "Again and Again" ja "Rain". Vuonna 2005 Parfittilla epäiltiin kurkkusyöpää, mutta kasvain osoittautui hyvänlaatuiseksi, ja se poistettiin.
Sysipensasyökkönen
Elinympäristö ja elintavat
Laji elää valoisissa lehtimetsissä sekä puistoissa. Perhoset lentävät hämärän laskeuduttua ja tulevat hyvin sekä valolle että syötille. Toukka koteloituu maahan, kotelokopan sisään. Muna talvehtii.
Crushcrushcrush
Musiikkivideo
Video oli ehdolla "Parhaaksi rockvideoksi" vuoden 2008 MTV Video Music Awards -gaalassa, mutta palkinnon voitti Linkin Parkin video "Shadow of the Day".
Meriskorpionit
Useimmat lajit olivat alle 20 cm pitkiä, mutta meriskorpioneihin kuuluivat myös suurimmat tunnetut koskaan eläneet niveljalkaiset. Pterygotus-meriskorpionin pituus oli noin 160 cm. Vuonna 2007 brittiläiset tutkijat löysivät saksalaisesta kaivoksesta Jaekelopterus rhenaniae-meriskorpionin fossiloituneen saksen, jonka pituus on 46 senttimetriä; tämän perusteella eläimen arvioitiin olleen jopa 2,5 metriä pitkä.
Luokittelu
Meriskorpionien luokittelu vuonna 2017:
Juho Aula
Talvi- ja jatkosota
Aula osallistui talvisotaan koulutusupseerina Hämeenlinnan panssarintorjuntakoulutuskeskuksessa ja jatkosodan alussa hän oli samassa tehtävässä, mutta myöhemmin hänet komennettiin joukkueenjohtajaksi Jääkärirykmentti 4:n 1. erilliseen panssarintorjuntakomppaniaan, jossa hän osallistui taisteluihin Karjalankannaksella. Vuonna 1941 hänet komennettiin hankintapäälliköksi Itä-Karjalan sotilashallinnon Aunuksen Rakennuspiiriin.
Jorge Sampaio
Sampaio valittiin presidentiksi 14. tammikuuta 1996 hänen saatuaan 54 prosenttia äänistä. Vastaehdokas toisella kierroksella oli entinen pääministeri Anibal Cavaco Silva. Sampaio otti viran vastaan 9. maaliskuuta 1996. Presidenttinä Sampaio keskittyi sosiaalipolitiikkaan ja kulttuuriasioihin. Ulkopolitiikassa näkyvintä oli hänen toimintansa Itä-Timorin kysymyksen esilletuomiseksi Euroopan tasolla.
RS-virus
Rokote
Sen jälkeen kun RS-virus eristettiin vuonna 1956, se tunnistettiin nopeasti yhdeksi merkittävimmistä lasten patogeeneistä. RS-virukseen on yritetty kehittää rokotetta 1960-luvulta saakka. Ensimmäinen rokoteaihio, Lot 100, perustui klassiseen ratkaisuun, formaliinilla inaktivoituun virukseen. Rokotteen testivaiheessa kävi ilmi, että rokotteen saaneilla lapsilla kohtaaminen elävän viruksen kanssa saikin aikaan huomattavasti normaalia rajumman taudin. Yksittäisiin viruksen osiin perustuvat komponenttirokotteet ovat pääasiassa osoittautuneet tehottomiksi luonnonvirusta vastaan. Sama ongelma on vaivannut elävää heikennettyä virusta sisältäviä rokotekandidaatteja.
Vaikka eläinmallien perusteella tiedetäänkin melko tarkasti, millainen immuunivaste toimivan RS-virusrokotteen tulisi saada aikaan, toistaiseksi tehokasta ja turvallista RS-virusrokotetta ei ole onnistuttu kehittämään. Taudin yleisyydestä ja vakavuudesta johtuen sellaiselle olisi valtavat markkinat. Työtä kuitenkin tehdään jatkuvasti, ja vuonna 2016 lääkeyrityksillä oli yli 80 RSV-rokoteaihiota joko tutkimus- tai testausvaiheessa. Näiden joukossa on sekä pistoksena lihakseen että nenäsumutteena hengitysteiden limakalvolle annettavia rokotteita. Muutamat rokoteaihiot on erityisesti suunniteltu raskaana olevan äidin rokottamiseen, jolloin äidin tuottamat vasta-aineet suojaavat vastasyntynyttä vaarallisimpien kuukausien ajan.
Kotajärvi (Jämsä, Kerte)
Maantietoa
Järven pinta-ala on 3,0 hehtaaria ja se on 250 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 700 metriä. .
Pikaluistelun sprinttimaailmanmestaruuskilpailut
Pikaluistelun sprinttimaailmanmestaruuskilpailut on vuodesta 1970 lähtien joka vuosi järjestetyt pikaluistelun lyhyiden matkojen (500 ja 1 000 metriä) MM-kilpailut. Kilpailut järjestää kansainvälinen luisteluliitto ISU. Virallisesti kilpailut saivat MM-arvon vuonna 1972.
Kuljunjärvi (Jämsä)
Maantietoa
Järven pinta-ala on 2,6 hehtaaria ja se on 250 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 750 metriä. .
Kaddiš
Historia
Kaddišin kirjoittamisen aikoihin juutalaiset puhuivat yleisesti arameaa, josta tuli myös rukouksen kieli. Alun perin sitä eivät lausuneet suruaikaa viettävät, vaan rabbit sapattisaarnojensa ja antamiensa oppituntien päätteeksi. Käytäntö sai alkunsa Babyloniassa, jossa useimmat juutalaiset osasivat vain arameaa. Saarnat pidettiin siis arameaksi, josta tuli myös kaddišin kieli, ja sellaisena rukous on säilynyt omaan aikaamme saakka.
Walther Funk
Nuoruus
Funk syntyi kauppiasperheeseen Trakehnenissa Itä-Preussissa (nykyinen Jasnaja Poljana, Venäjä). Vuodesta 1908 Hän opiskeli Berliinin ja Leipzigin yliopistoissa oikeustiedettä, kansantaloustiedettä, kirjallisuustiedettä ja musiikkia. Vuonna 1912 hän väitteli oikeustieteen tohtoriksi. Samalla hän hankki lehtimiehen koulutuksen työskentelemällä muiden muassa Berliner National-Zeitungissa. Ensimmäisen maailmansodan aikana hän liittyi armeijaan, mutta hänet kotiutettiin palvelukseen kelpaamattomana vuonna 1916. Sodan jälkeen hän ryhtyi journalistiksi ja vuonna 1922 hänestä tuli oikeistolais-sentristisen talouslehden, Berliner Börsenzeitung, toimittaja. Hän toimi lehden päätoimittajana vuodesta 1922 vuoteen 1930.
Poliittinen ura
pienois|vasen|Funk (oikealla) ja [[Franz Hayler vuonna 1944.]] Funk tapasi ensi kertaa Adolf Hitlerin vuonna 1931. Hän oli läheisessä kanssakäymisessä Gregor Strasserin kanssa, joka järjesti tapaamisen. Funk oli kertomansa mukaan syvästi vaikuttunut Hitlerin persoonasta. Hän liittyi Saksan kansallissosialistiseen työväenpuolueeseen. Koska Funk tunsi useita Saksan talouselämän ja teollisuuden merkkihenkilöitä, hänestä tuli tärkeä mies puolueen kontaktien solmijana. Hän pystyi järjestämään puolueelle miljoonaluokan lahjoituksia useilta saksalaisilta teollisuusmiehiltä ja yrityksiltä.
Ebbe Sand
Läpimurto Tanskassa
Läpimurtokaudellaan 1995–1996 Sand teki 12 maalia 30 ottelussa, ja Brøndby voitti Tanskan mestaruuden. Joukkue uusi mestaruuden myös vuosina 1997 ja 1998, jolloin hän oli Tanskan pääsarjan paras maalintekijä 33 maalillaan. Sand esiintyi maajoukkueessa 22. huhtikuuta 1998 ottelussa Norjaa vastaan.
Schalke
Brøndbyssä Sand pelasi vielä kauden 1998–1999, jonka aikana hän teki 19 maalia. Kauden jälkeen hänet myytiin saksalaiseen Schalkeen 10 miljoonalla Saksan markalla, joka oli silloin suurin tanskalaisseuran saama siirtokorvaus. Hänen ensimmäinen kautensa Saksassa oli menestyksekäs, sillä hän teki 14 maalia, vaikka Schalke sijoittui vasta sijalle 13. Hän esiintyi Euroopan-mestaruuskilpailuissa 2000 kahdessa ottelussa.
Scooter
Yhtyeeseen kuuluvat tällä hetkellä H. P. Baxxter, Michael Simon ja Phil Speiser. Yhtyeen varhainen materiaali oli happy hardcorea, hard trancea ja eurodancea. Uusimmilla albumeilla on mukana myös hardstyle- ja jumpstyle -tyylisiä ja jopa hip hop-, hard rock- ja house-tyylisiä kappaleita. Vuonna 2011 Scooter sekoitti musiikkiinsa myös dubstepia ja drum'n'bassia.
Historia
Alun perin yhtye aloitti sivuprojektina vuonna 1994, jolloin yhtyeen ensisingle Vallée de larmes nousi Saksan dance-listan kahdeksanneksi. Samana vuonna Scooter soitti ensimmäisen live-esiintymisensä Hampurissa. Vokalisti H. P. Baxxter aloitti tuolloin musiikin päälle huutamisen, josta tuli myöhemmin yhtyeen tavaramerkki.
Suomessa Scooter on ollut suosituimmillaan 1990-luvun puolenvälin jälkeen, jolloin yhtyeen albumit Age of Love ja No Time to Chill sekä single Fire! myivät kultaa. Albumi No Time to Chill vietti Suomen albumilistan ykkösenä kuusi viikkoa putkeen syksyllä 1998.
Heinäsjärvi
Maantietoa
Järven pinta-ala on 2,9 hehtaaria ja se on 450 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,0 kilometriä. .
Roš hodeš
Kuukausien nimet:
Ferrari 166
pienoiskuva|Ferrari 166MM Barchetta Ferrari 166 on italialaisen autovalmistaja Ferrarin vuosina 1948–1953 valmistama automalli.
Lars Johan Ehrenmalm
Ura
Ehrenmalm oli vuodesta 1718 Turun hovioikeuden asessori, 1728 hovioikeudenneuvos ja 1736 Pohjois-Suomen laamanni. Ehrenmalm nimettiin Turun ja Porin läänin varamaaherraksi vuonna 1744 ja maaherraksi vuonna 1747 (toimi virassa vuoteen 1749 ). Hän oli hyvin perehtynyt Suomen talouteen ja jätti vuosien 1739–1940 valtiopäiville laajan mietinnön maan talouden kehittämiseksi.
Paroni de Charlus
Swanin tie
Kun kertoja Marcel lapsena kävelee Tansonvillessa ”Swannin tiellä” ja havaitsee Gilberten. Sinä hetkenä kun hän kuulee tämän nimen, niin hän havaitsee myös tiukkakatseisen herramiehen, joka oli pukeutunut tiukkoihin housuihin (251).
Vapaaehtoistyö
Suurella osalla järjestöjä ja seuroja on tarjolla vapaaehtoistoimintaa, esimerkiksi vanhusten ystäväpalvelu, puhelinpäivystys tai katupartiointi. Suomen Punainen Risti kuuluu Suomen suurempiin kansalaisjärjestöihin, jonka toiminnassa on mukana noin 45 000 vapaaehtoisjäsentä.
Tefilla
Tefilla (, rukous) on vakiintunut nimi juutalaiselle jumalanpalvelukselle tai rukoushetkelle. Ensimmäisen Jerusalemin temppelin tuhon jälkeen rabbit asettivat kolme päivittäistä rukousta temppelin uhripalveluksen sijaan:
Näiden lisäksi sapattina, uudenkuun päivänä sekä juhlapäivinä luetaan šaharit-rukouksen jälkeen musaf-rukous [מוסף], jossa muistetaan kyseisen juhlan erityisuhria. Jom kippurina rukouksia on kaiken kaikkiaan viisi, joista viimeinen on ne'ila-päätösrukous [נעילה].
Šaharit
pienoiskuva|vasen|200px|Tefilliniä käyttävä sotilas rukoilee. Šaharit-rukouksen aikana miehet käyttävät perinteisesti tefillinejä ja tallitia. Jumalanpalvelus alkaa aamusiunauksilla, joiden jälkeen luetaan temppelin uhreista kertovia tekstejä. Sen jälkeen on enimmäkseen psalmeja sisältävä psukei dezimra, jonka tarkoitus on valmistautua tärkeämpiin rukouksiin. Psukei dezimran jälkeen rukouksen johtaja esittää muodollisen kutsun rukoukseen nimeltä barchu, johon muut läsnäolijat vastaavat. Barchun jälkeen seuraa rukouksen tärkein ja vanhin osa: šeman siunaukset, itse šema Israel-rukous ja hiljainen amida. Jos paikalla on minjan, šaliach tsibur toistaa amida-rukouksen ääneen. Tämän jälkeen seuraa muita rukouksia, kuten tachanun, uva letsion, ja aleinu.
Sheikki al-Islam
Osmanien valtakunta
Ennen 1800-lukua sheikki al-islameilla ei ollut vakinaista virka-asuntoa, vaan he toimittivat virkaansa omista kodeistaan tai vuokraamistaan huoneistoista. Viimein vuonna 1826 Mahmud II, joka oli juuri lakkauttanut janitsaarilaitoksen, antoi janitsaarien aghan asunnon sheikki al-Islamien käyttöön. Viran merkitys oli kuitenkin laskussa ja 1800-luvun lopulla sheikki al-Islamien samoin kuin koko ulama-luokan arvovalta laski. Erityisesti vuoden 1908 vallankumouksen ja sitä seuranneina aikoina sheikki al-Islamin merkitys romahti. Viimeinen sheikki al-Islam erosi tehtävästään 4. marraskuuta 1922, pian sen jälkeen kun viimeinen sulttaani Mehmed VI luopui kruunustaan ja pakeni Istanbulista. Virka lakkautettiin virallisesti, kun kalifaattina jatkanut Osmanien valtakunta lakkautettiin 3. maaliskuuta 1924.
Nykyaika
Sheikki al-Islamin arvo on yhä käytössä Bangladeshissa, Intiassa ja Thaimaassa, jossa sheikki al-Islamin nimitys on tšulaaratšamontri (จุฬาราชมนตรี).
Rääkkylä
Talous
Rääkkylän kunta on ollut viime vuodet kriisikuntana. Kuntaliitosneuvotteluiden ja PARAS-hankkeen myötä muodostetun Helli-liikelaitoksen myötä talouspaineet eivät ole helpottaneet tilannetta.
Entiset seurakunnat
Seuraavassa luettelossa on mainittu historiallisella ajalla lakkautetut seurakunnat Rääkkylän kunnan nykyisellä alueella.
Luettelo tunnetuista oululaisista
thumb|Oululainen runoilija [[Frans Mikael Franzén (1772–1847) Erland Stenbergin veistoksessa Frans Michael Franzénin patsas, 1879.]] Tämä on luettelo tunnetuista henkilöistä, jotka ovat syntyneet tai asuneet Oulussa.
Cosas Del Amor
Cosas Del Amor on espanjalaissyntyisen laulaja Enrique Iglesiasin kolmas, vuonna 1998 julkaistu albumi. Edellisiä levytyksiä kypsempää musiikkisuuntausta edustaneelta levyltä julkaistiin kaksi singleä: Esperanza ja Nunca Te Olvidaré. Albumi myi kultalevyyn vaadittavan määrän Yhdysvalloissa.
Marc-André Fleury
Ura
Kaudella 2010–2011 Fleury pelasi 65 ottelua, joista voittoja tuli 36. Torjuntaprosentti oli 91,8 ja päästettyjen maalien keskiarvo 2,32. Pudotuspeleissä hän pelasi seitsemän ottelua, joista voittoja kolme. Torjuntaprosentti oli 89,9 ja päästettyjen maalien keskiarvo oli 2,52. Pittsburgh Penguins putosi heti pudotuspelien ensimmäisellä kierroksella sarjan venyttyä seitsemänteen otteluun Tampa Bay Lightningia vastaan.
Fleury solmi Golden Knightsin kanssa kolmivuotisen sopimuksen vuonna 2018, minkä arvo on yhteensä 21 miljoonaa dollaria. Sopimus ulottuu kauden 2022 loppuun saakka.
Kaudella 2020–2021 Fleury pelasi tilastojen valossa uransa parhaan kauden torjuen 36:ssa ottelussa päästettyjen maalien keskiarvolla 1,98. Kauden päätteeksi Fleury voitti runkosarjan parhaalle maalivahdille jaettavan Vezina-trophyn. Nollapelejä kertyi kuusi kappaletta. Samalla kaudella Fleury sekä Lehner voittivat myös vähiten maaleja runkosarjassa päästäneille maalivahdeille jaettavan Jennings-trophyn. Edelliskauteen verrattuna kauden pudotuspeleissä ykkösvahtina toimi Lehnerin sijaan Fleury. 16:sta ottelusta päästettyjen maalien keskiarvoksi tuli 2,04. Semifinaalisarjassa Montreal Canadiens oli parempi tiputtaen Golden Knightsin voitoin 4–2.
Maaliskuussa 2022 Blackhawks kauppasi Fleuryn Minnesota Wildiin vaihdossa ehdolliseen toisen kierroksen varausvuoroon.
Johan Elfvengren
Ura
Kaudella 2013–2014 Elfvengren nousi Pelicansin A-nuorten varakapteeniksi. Kaudella 2014–2015 hän nousi joukkueen kapteeniksi ja teki kauden aikana myös SM-liigadebyyttinsä. Elfvengren pelasi ensimmäisen liigaottelunsa 23. tammikuuta 2015 vieraissa Saimaan Palloa vastaan. Hän sai ottelussa jääaikaa 5.36 minuuttia. Kaikkiaan Elfvengren pelasi kauden aikana viisi SM-liigaottelua.
Elfvengren siirtyi kaudeksi 2017–2018 vuoden mittaisella ja try-outin sisältävällä sopimuksella TuToon. Syyskuussa 2017 hän sai koejaksonsa päätteeksi jatkosopimuksen. Elfvengren jäi TuTossa varsin pieneen rooliin ja hän mahtui pudotuspeleissä vain kerran joukkueen kokoonpanoon. Hän voitti kauden päätteeksi Mestis-hopeaa. Elfvengren voitti kauden aikana myös Suomen Cupin.
Kiintokunta
Olkoon N kunta ja G N:n automorfismeista muodostuva ryhmä. Tällöin on N:n alikunta, jota sanotaan G:n kiintokunnaksi.
Berndt Katter
Katter kuoli Turussa 20. heinäkuuta 2014, 82-vuotiaana aivoinfarktin aiheuttamiin komplikaatioihin.
Bountyn kapina
thumb|350px|[[Robert Doddin maalaus Bountyn kapinasta, 1790. Maalauksessa kapteeni Bligh on uskollisine miehineen juuri lähetetty veneellä avomerelle.]] Bountyn kapina puhkesi Britannian amiraliteetin purjealus HMS Bountylla eteläisellä Tyynellämerellä vuonna 1789. Kapinoitsijat syrjäyttivät perämies Fletcher Christianin johdolla Bountyn kapteeni William Bligh’n, lähettivät hänet tukijoineen veneellä avomerelle ja purjehtivat Bountylla Tahitille. Sieltä osa heistä jatkoi Pitcairnin saarelle, minne he perustivat yhteisön, jonka jälkeläiset asuttavat saarta edelleen. Kapteeni Bligh pelastautui soutuveneellä Timorille. Kiinni otetut kapinalliset vietiin Englantiin, missä osa heistä hirtettiin.
Paluu Tahitille ja matka Pitcairnille
Pitcairn oli hedelmällinen, ja kalaa ja lintuja oli runsaasti saatavilla, joten siirtokunta kukoisti. Kaksi brittiä kuoli ensimmäisten kahden vuoden aikana, ensimmäinen sairauteen ja toinen itsemurhaan. Viitisen vuotta myöhemmin tahitilaismiehet surmasivat Christianin ja viisi muuta brittiä. Tapettujen brittien vaimot kostivat miestensä surmat ja surmasivat kaikki tahitilaismiehet. Näiden tapahtumien jälkeen saarella asuivat enää viimeinen kapinallinen Alexander Smith (oikealta nimeltään John Adams), jonka kertomukseen tiedot saaren tapahtumista perustuvat, sekä tahitilaisnaiset ja pieniä lapsia. Lapset kasvoivat englanninkielisiksi. Saaren nykyiset asukkaat polveutuvat Bountyn kapinallisista.
John Milius
John Milius on yksi ”Movie Brats” -joukkoon nimetyistä, 1970-luvulla kuuluisuuteen nousseista elokuvantekijöistä George Lucasin, Francis Ford Coppolan, Martin Scorsesen, Steven Spielbergin ja Brian De Palman kanssa. Miliuksen tuotanto on ollut laaja ja monipuolinen. Hänen kuuluisimpiin käsikirjoituksiinsa kuuluvat Ilmestyskirja. Nyt sekä Likainen Harry ja hänen menestynein ohjauksensa on Conan barbaari. Miliuksen käsialaa ja tuotantoa on myös HBO:n televisiosarja Rooma.
Milius on tunnettu Hollywoodissa suorasanaisuudestaan sekä militaristisista ja konservatiivisista mielipiteistään. Juutalaistaustainen Milius on itse kuvaillut itseään ”zen-anarkistiksi”. Hänen persoonallisuutensa, mielipiteensä ja elokuviensa vaihteleva menestys on ollut syynä siihen, että häneltä ovat loppuneet välillä työt. Vuorostaan Milius ei ylistä Hollywoodia, vaan arvostelee sen asenteellisuutta, vaihtelevia virtauksia ja tuotantokoneiston vaikutusta luovaan työhön. Hän odottaa päivää, jolloin elokuvapiratismi kaataa suuret tuotantoyhtiöt.
Bela Lugosi
Lugosi oli syntyisin Lugosista, Transilvaniasta, Itävalta-Unkarista (nyt. Lugoj, Romania), ja hän oli nuorin pankkiiriperheen neljästä lapsesta. Lugosi aloitti näyttelijänuransa 1900-luvun alussa Euroopassa Shakespeare-tulkinnoilla. Hän tuli kuitenkin tunnetuksi Bram Stokerin teoksen Dracula näytelmäversiosta.
Lugosi on ollut myös goottirock-yhtye Bauhausin kappaleen "Bela Lugosi's Dead" aiheena.
Neuroblastooma
Syyt
Neuroblastooman syitä ei tiedetä. Mitään altistavia ympäristötekijöitäkään ei ole suoranaisesti voitu osoittaa altistavan lasta nimenomaan neuroblastooman puhkeamiselle, mutta yleiset, syövän kehitykselle altistavat tekijät oletettavasti vaikuttavat myös neuroblastooman syntyyn. Neuroblastoomasta on olemassa perinnöllinen muoto, mutta se on erittäin harvinainen.
Oireet
Joissakin harvinaisissa tapauksissa kasvain ja/tai sen erittämät hormonit voivat aiheuttaa lapselle tiettyjä oireita. Tavallisimmat ovat VIP-hormonin ylimäärästä johtuva valtaisa vesiripuli sekä ns. opsoklonus-ataksia, jonka oireita ovat tasapainovaikeudet ja erikoiset, nykivät silmien liikkeet.
Neuroblastooman levinneisyysluokitus (International Neuroblastoma Staging System, INSS)
Stage IV
IV: kasvain on levinnyt kaukaisiin imusolmukkeisiin, ihoon tai muihin kehon osiin.
Neuroblastooma on biologisesti hyvin monimuotoinen kasvain, eikä monista patologin raportissa annetuista piirteistä välttämättä tiedetä tarpeeksi, jotta niiden voitaisiin todeta vaikuttavan lapsen ennusteeseen parantavasti tai huonontavasti. Tärkeimpiä biologisia ennusteeseen vaikuttavia löydöksiä ovat:
Fort Frances-International Falls International Bridge
Historia
Minnesotan osavaltion tutkimuksissa 2006 todettiin vanhemman rautatiesillan olevan huonossa kunnossa ja jäljellä olevaksi käyttöiäksi arvitoitiin noin 15–20 vuotta. Arvioiden mukaan sillan käyttökustannukset olisivat noin 110 000 – 114 000 dollaria vuosittain. Sillan korvaamisen uudella arvioitiin maksavan noin 8 miljoonaa dollaria.
Barnsley
Barnsley on noin asukkaan kaupunki ja  asukkaan metropolihallintopiiri (metropolitan borough) Etelä-Yorkshiren metropolikreivikunnassa Pohjois-Englannissa, 20 kilometriä Sheffieldistä pohjoiseen. Hallintopiiriin kuuluu Barnsleyn kaupungin lisäksi useita pienempiä kaupunkeja, kuten Cudworth, Darton, Wombwell ja Penistone, sekä maaseutua ja alue Penniineistä.
Rautalampi
Rautalampi ulottui lännessä Keski-Pohjanmaalle, pohjoisessa Kivijärvelle. Nykyinen Rautalampi sijaitsee entisen suurpitäjän itälaidalla Jyväskylän ja Kuopion puolivälissä. Historiallinen Vaasa–Kuopio -tie kulkee Rautalammin halki ja yhtyy Suonenjoen Koskelossa Kuopion–Jyväskylän valtatiehen. Alueen järvet ja virrat muodostavat laajan Rautalammin reitin, joka toimi kulkuväylänä erityisesti ennen maanteiden rakentamista.
Pysyvän asutuksen alkuajat
Verokirjojen mukainen taloluku Rautalammilla, vuodesta 1564 mukana myös rälssilampuodit.
Monarkki
Monarkki on valtionpäämies, joka valtaan noustuaan hallitsee kuolemaansa tai kruunusta luopumiseen eli abdikaatioon asti. Monarkin hallitsemaa valtiota kutsutaan monarkiaksi.
Keith Jarrett
Tunnetuimpiin levyihin yhtyeenjohtajana kuuluu esimerkiksi Survivors' Suite (1976). 1980-luvulta lähtien Jarrett on myös esiintynyt ja levyttänyt säännöllisesti ns. Standards-triossa yhdessä Gary Peacockin ja Jack DeJohnetten kanssa.
Levytyksiä
Charles Lloydin kvartetin kanssa
Soololevytyksiä studiossa
Joensuun saaret
Ilosaari
Ilosaari on eräs Pielisjoen saarista Joensuussa. Sinne pääsee keskustasta itäsillalta. Alkujaan jokakesäiset Ilosaarirock-festivaalit järjestettiin Ilosaaressa, mutta nykyisin tapahtuma on siirtynyt Laulurinteelle. Ilosaaressa on joka kesä esiintymislava tilaisuuksia varten.
Kuhasalo
Kuhasalo on entinen saari Pyhäselässä, aivan Pielisjoen suulla. Kuhasalo on vanhoissa kartoissa saari, mutta sittemmin maan nousu on saanut aikaan kannaksen saaren ja mantereen välille, joten nykyisin Kuhasalo on niemi. Siitä huolimatta sitä yhä joskus kutsutaan Kukkosensaareksi. Kuhasalo on merkittävä luontokohde ja historiallinen ja geologinen kohde. Alueella on sijainnut ortodoksinen erämaaluostari. (katso myös: Joensuun historia) Luostarin paikalla tai lähistöllä on nykyisin muistomerkkinä huvimaja, jonka arkkitehtuuri kupolikattoineen muistuttaa ortodoksisten kirkkorakennusten arkkitehtuuria.
Kuhasalon päässä on Kalmanniemi, jossa on ollut keskiajalla kalmisto.
Hp
Hp, HP tai H-P voi tarkoittaa ainakin seuraavia asioita:
Ernst von Essen
Perhe ja koulutus
Hänen vanhempansa olivat tehtailija Carl Jonathan von Essen ja Aina Johanna von Essen. Hänet vihittiin avioliittoon vuonna 1919 Martha Roosin kanssa, jonka kanssa he saivat kolme lasta. Essen kävi seitsemän vuotta Vaasan suomalaista reaalilyseota ja kirjoitti ylioppilaaksi Nya svenska läroverket i Helsingforsista vuonna 1904 ja kirjoittautui Pohjalaiseen osakuntaan. Hän jatkoi opintojaan suorittamalla koneinsinööritutkinnon Teknisessä korkeakoulussa vuonna 1908. Hän matkusti vuonna 1908 opiskelemaan kutomateollisuutta ulkomaille, opiskellen muun muassa Hollannissa, Saksassa ja Belgiassa. Opintomatkaltaan hän palasi vuonna 1911, toimien sen jälkeen Jepuan villakehruutehdas oy:n teknisenä johtajana. Hänet komennettiin Viipurin upseerikouluun helmikuussa 1919, josta hän valmistui saman vuoden toukokuussa. Myöhemmin suoritti opintomatkan Englantiin vuonna 1924 tutustumaan puuvillateollisuuteen.
Suomen perustuslaki
Euroopan unionin jäsenyys
Maaliskuun 1. päivänä 2012 astui voimaan perustuslain muutos, jonka mukaan Suomi on Euroopan unionin jäsen.
2 luku – Perusoikeudet suomalaisille
thumb|right|250px|Julkinen terveydenhoito toteuttaa osaltaan yksilöiden oikeutta elämään, ihmisarvoon ja sosiaaliturvaan. Kuvassa sydämen [[ohitusleikkaus.]]
4 luku – Eduskunnan toiminta
Perustuslain neljännessä luvussa säädetään eduskunnan kokoontumisesta sekä eduskunnan eri toimielimistä ja niiden valinnasta. Siinä annetaan myös yleiset säännökset asioiden valmistelusta ja käsittelystä eduskunnassa. Perustuslain 4 lukuun on myös koottu säännökset eduskunnan ja valtioneuvoston välisistä yhteydenpitomekanismeista sekä eduskunnan keinoista mitata toimivan hallituksen nauttima luottamus. Lisäksi luvussa säädetään eräistä eduskunnan toimintaan liittyvistä yleisistä kysymyksistä, kuten eduskuntatyön julkisuudesta ja eduskuntatyössä käytettävistä kielistä.
6 luku – Lainsäädäntö
Perustuslain kuudenteen lukuun on koottu lainsäädäntömenettelyä koskeva sääntely aina lakiehdotuksen vireillepanosta lain julkaisemiseen ja voimaantuloon saakka. Lukuun sisältyy myös perustuslainsäätämisjärjestystä koskeva pykälä.
10 luku – Laillisuusvalvonta
Perustuslain kanssa ristiriidassa olevia asetuksia tai alemmanasteisia säädöksiä ei saa soveltaa tuomioistuimessa tai muussa viranomaisessa (107 §).
Linda Bresonik
Bresonikin ammattilaisseurana oli vuoteen 2005 FCR 2001 Duisburg. Sen jälkeen hän on pelannut SC 07 Bad Neuenahrissa ja SG Essen-Schönebeckissä mutta palasi vuonna 2008 Duisburgiin. Vuodesta 2012 lähtien hän on edustanut ranskalaista Paris Saint-Germainia.
Valmyn taistelu
Taistelu
Kun sumu ja ruudinsavu hälveni, Kaarle Vilhelm Ferdinand ryhmitti pääjoukkonsa Valmyn edustalle. Ranskalaiset olivat hyvissä asemissa, eivätkä aikoneet lähteä. Vastustaja ei näyttänyt ensinkään Kaarlen odottamalta sekasortoiselta joukolta. Tästä huolimatta hän määräsi joukkojensa jatkamaan etenemistä. Kellermann, joka tiesi ranskalaisten valttina olevan taisteluhenki, nosti hattunsa miekkansa kärkeen huutaen: "Vive la Nation!" [Eläköön kansakunta!] Miehet vastasivat innoissaan: "Vive la Nation! Vive la France! Vive notre general!" [Eläköön kansakunta! Eläköön Ranska! Eläköön kenraalimme!].
Krilliäyriäiset
Luokittelu
Krilliäyriäisiä tunnetaan noin 85 lajia. Ne jaetaan kahteen heimoon, joista Benteuphausiidae käsittää vain yhden lajin, Euphausiidae loput. Tärkeimpiä lajeja ovat noin kuusisenttiseksi kasvava antarktinen etelänkrilli (Euphausia superba), parisenttinen tyynenmerenkrilli (Euphausia pacifica) sekä Pohjois-Atlantin norjankrilli (Meganyctiphanes norvegica).
Bad
Bad on yhdysvaltalaisen laulajan Michael Jacksonin seitsemäs studioalbumi, joka julkaistiin 31. elokuuta 1987, lähes viisi vuotta Jacksonin edellisen albumin Thrillerin jälkeen. Bad vahvisti Jacksonin asemaa yhtenä 1980-luvun menestyneimmistä artisteista sekä lisäsi hänen jo ennestään valtavaa suosiotaan, ja oli yksi hänen uransa menestyneimmistä julkaisuista. Jackson oli albumilla kahta aiempaa studioalbumiaan Off the Wallia ja Thrilleriä suuremmassa roolissa: hän sävelsi albumin 11 kappaleesta yhdeksän ja tuotti sen yhdessä Quincy Jonesin kanssa. Jackson lähti albumin julkaisemisen jälkeen Bad World Tour -kiertueelle, jonka esityksissä kävi yhteensä 4,4 miljoonaa ihmistä. Kiertue tuotti yli 125 miljoonaa Yhdysvaltain dollaria.
Kang Sheng
Kang yhdistettiin niin sanottuun neljän koplaan. Hänellä oli jo vanhastaan läheiset suhteet varsinkin Mao Zedongin vaimoon Jiang Qingiin. Hän ehti kuolla ennen neljän koplan syrjäyttämistä, mutta vuonna 1980 hänet erotettiin postuumisti puolueesta.
Have I Got News for You
Deaytonin jälkeen sarjaa on jatkettu vaihtuvin puheenjohtajin. Puheenjohtajina ovat vierailleet muun muassa Jeremy Clarkson, Martin Clunes, William Hague, Bill Bailey, Tom Baker, Joan Collins ja Neil Kinnock. Boris Johnson, Lontoon pormestari (2008–2016) ja nykyinen Yhdistyneen kuningaskunnan pääministeri, tunnusti TV-sarjassa Vallan kaupungit juontajalle, Sir Christopher Meyerille, että hän saa kiittää asemastaan televisiota ja erityisesti ohjelmaa Have I Got News for You.
Savonranta
Savonrannan naapurikuntia olivat Enonkoski, Heinävesi, Kerimäki, Kitee, Liperi ja Rääkkylä.
Naapurikunnat
Heinävesi (Pohjois-Karjala), Enonkoski (Etelä-Savo), Kerimäki (Etelä-Savo), Kitee (Pohjois-Karjala), Rääkkylä (Pohjois-Karjala) ja Liperi (Pohjois-Karjala).
Paikallisia yrityksiä
Savonrantalaisia yrityksiä oli muun muassa Darekon-Electro, muuttanut Savonlinnaan, ja vuolukiviuuneja valmistava Polarstone.
Kuntaliitos Savonlinnaan ja aiemmat osakuntaliitokset
Aiemmin toteutettuja osakuntaliitoksia olivat Pirttimäen ja Leivolan kylien liittäminen Heinävedestä Savonrantaan vuoden 1918 lopussa.
Nähtävyyksiä
Paasselkä on kunnan eteläosassa sijaitseva yli kymmenkilometrinen järviallas ja meteoriittikraatteri. Paasselän syntyminen meteoriitin törmäyksessä oli pitkään epäilyksenalaisena, mutta 16. huhtikuuta 1999 kraatteri virallisesti julkistettiin porauksissa löytyneiden törmäyksen merkkien havaintojen jälkeen.